**UNIVERZITET U SARAJEVU**

**MEDICINSKI FAKULTET**

Na osnovu člana 112, 121 i 132. Zakona o visokom obrazovanju („Službene novine Kantona Sarajevo“ broj 36/22), te članova 233, 234 i 235. Statuta Univerziteta u Sarajevu br: 01-14-35-1/23 od 26.07.2023. godine, Odluke Nastavno naučnog vijeća Medicinskog fakulteta br:01-4-DK-2420/23 od 13.04.2023. godine, Odluke Senata Univerziteta u Sarajevu broj: 01-9-58/23 od 27.04.2023. godine, Zaključka Senata Univerziteta u Sarajevu o izmjenama i dopunama Dinamičkog plana br: 01-9-38/23 od 27.04.2023. godine i Zaključka Upravnog odbora Univerziteta u Sarajevu o izmjenama i dopunama Dinamičkog plana br: 02-15-12/23 od 10.05.2023. godine te Odluke Vlade Kantona Sarajevo o davanju saglasnosti na zapošljavanje na Univerzitetu u Sarajevu br: 02-4-31542-21/23 od 06.07.2023. godine raspisuje:

**KONKURS**

za izbor u naučno-nastavna zvanja / prijem u radni odnos

1. Naučna oblast: Fiziologija čovjeka - nastavnik u zvanje redovni profesor, 1 izvršilac sa punim radnim vremenom
2. Naučna oblast: Medicinska biohemija  – saradnik u zvanje asistenta, 1 izvršilac sa punim radnim vremenom
3. Naučna oblast: Patologija  – saradnik u zvanje asistenta, 1 izvršilac sa punim radnim vremenom
4. Naučna oblast: Epidemiologija i biostatistika – saradnik u zvanje asistenta, 1 izvršilac sa punim radnim vremenom

Pored opštih uslova propisanih Zakonom o radu Federacije BiH, potrebno je da kandidati ispunjavaju uslove iz člana 112. Zakona o visokom obrazovanju Kantona Sarajevo („Službene novine Kantona Sarajevo“ broj:36/22)

1. Redovni profesor: proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno – naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.
2. Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8

Uz prijavu kandidati su kao dokaz o ispunjavanju uslova obavezni priložiti:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,

1. a) Za kandidate koji konkurišu *za* izbor u zvanje redovnog profesora:

* Diplome o stečenim stepenima odgovarajućih zvanja koji su uslovima konkursa predviđeni,
* Spisak objavljenih naučnih radova (u elektronskoj i štampanoj formi),
* Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
* Dokaz o originalnom stručnom uspjehu, kao što je projekt, patent ili originalni

metod,

* Potvrdu stručne službe Univerziteta u Sarajevu – Medicinskog fakulteta o

provedenom izbornom periodu u zvanju vanredni profesor,

* Potvrdu stručne službe Fakulteta o uspješno okončanom mentorstvu,
* Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze

b) Ukoliko kandidat ima odluku o izboru u zvanje redovnog profesora na oblast Fiziologija čovjeka na Univerzitetu u Sarajevu, a nema zaključen ugovor o radu na Univerzitetu u Sarajevu, prilikom prijave na konkurs dostavlja samo odluku o izboru u zvanje redovnog profesora na oblast Fiziologija čovjeka na Univerzitetu u Sarajevu.

1. Za kandidate koji konkurišu za izbor u zvanje asistenta:

* Diplomu završenog Medicinskog fakulteta
* Dokaz o postignutoj prosječnoj ocjeni tokom studija u skladu sa uslovima za izbor propisanim članom 112. Zakona o visokom obrazovanju,
* Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju.
* Kandidati koji su u inostranstvu stekli diplome, prilažu nostrificirane diplome ili prilažu potvrde da je postupak nostrifikacije odnosno ekvivalencije u toku.

1. Spisak dostavljene dokumentacije.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252